pythainlp/thai-wiki-dataset-v4 huggingface dataset:
ความสัมพันธ์ไทย–อินเดีย

ความสัมพันธ์ไทย-อินเดีย  เริ่มต้นอย่างเป็นทางการในปี พ.ศ. 2490 ไม่นานหลังจากอินเดียได้รับเอกราชจากจักรวรรดิบริติช ประเทศอินเดียและประเทศไทยมีพรมแดนทางทะเลที่ติดกันบริเวณหมู่เกาะอันดามันและนิโคบาร์ของอินเดียและทะเลอันดามันของประเทศไทย นับตั้งแต่ปี พ.ศ. 2544 ไทยและอินเดียมีการสานต่อความสัมพันธ์อันดีต่อกันเพิ่มขึ้นอย่างมาก ทั้งจากการเพิ่มความร่วมมือในเชิงธุรกิจและเศรษฐกิจ, การแลกเปลี่ยนกันเยี่ยมเยือนโดยผู้นำหรือตัวแทนระดับสูงของรัฐ และการลงนามในหลายข้อตกลงร่วมกันหลายฉบับเพื่อเพิ่มความแน่นแฟ้นในสายสัมพันธ์ระหว่างประเทศให้มีมากขึ้น นอกจากนี้ไทยกับอินเดียยังมีความสัมพันธ์กันในระดับพหุภาคีหลายส่วน เช่น ในฐานะความสัมพันธ์ของอินเดียกับอาเซียน, สภาภูมิภาคอาเซียน (ASEAN Regional Forum; ARF), การประชุมสุดยอดเอเชียตะวันออก และกลุ่มความร่วมมือบิมสเทค (BIMSTEC) ที่ประกอบด้วยบังกลาเทศ อินเดีย ศรีลังกา ไทย พม่า เนปาล และภูฏาน รวมถึงการเดินทางขนส่งระดับไตรภาคีระหว่างอินเดีย ไทย และพม่า อินเดียยังเป็นสมาชิกของความร่วมมือเอเชีย (Asia Cooperation Dialogue; ACD) และกลุ่มความร่วมมือแม่น้ำโขง-คงคา (Mekong–Ganga Cooperation; MGC) ซึ่งประกอบด้วยสมาชิกหกประเทศ
สถานเอกอัครราชทูตไทยในอินเดียตั้งอยู่ที่กรุงนิวเดลี และมีสถานกุลไทยในอินเดีย 3 แห่ง ได้แก่ที่มุมไบ โกลกาตา และเจนไน ในขณะที่สถานเอกอัครราชทูตอินเดียประจำประเทศไทยตั้งอยู่ที่ซอยประสานมิตร เขตวัฒนา กรุงเทพมหานคร และมีสถานกงสุลอินเดียที่จังหวัดเชียงใหม่
นอกจากนี้ อินเดียและไทยยังมีความสัมพันธ์กันในเชิงวัฒนธรรมมานานหลายศตวรรษ โดยวัฒนธรรมไทยได้รับอิทธิพลจากวัฒนธรรมอินเดียอย่างมาก เช่น คำในภาษาไทยที่มีรากมาจากภาษาสันสกฤตและภาษาบาลีของแคว้นมคธ ศาสนาพุทธแบบเถรวาท หรือแม้แต่มหากาพย์รามายณะของฮินดูก็เป็นที่รู้จักดีในฐานะรามเกียรติ์ของประเทศไทย
ในปี พ.ศ. 2568 ด้านการเดินทางทางอากาศยานมีการทำการบินจาก ท่าอากาศยานนานาชาติศรีคุรุรามทาสจี เมืองอมฤตสระ ภุพเนศวร ลัคเนา ปูเณ สุรัต โกจจิ มุมไบ ท่าอากาศยานนานาชาติอินทิรา คานธี เมืองนิวเดลี เบงคลูรู โกลกาตา อะห์มดาบาด บักโดกรา พุทธคยาไฮเดอราบาด (ประเทศอินเดีย)และเจนไน มายังท่าอากาศยานสุวรรณภูมิ นับเป็นประเทศที่มีการเดินทางจำนวน 15 เมือง
ความสัมพันธ์ทางการค้าในสมัยโบราณ.
ความสัมพันธ์ทางการค้าระหว่างไทยกับอินเดียสืบต้นตอถึง 500 ปีก่อนคริสต์ศักราช โดยมีหลักฐานบ่งชี้ว่ามีความสัมพันธ์ทางการค้ากับอินเดียเหนือ (ลูกปัดคาร์เนเลี่ยนแกะสลัก) และอินเดียใต้ (ลูกปัดอินโด-แปซิฟิก)
การพัฒนาในยุคปัจจุบัน.
อดีตนายกรัฐมนตรี อภิสิทธิ์ เวชชาชีวะ เคยเดินทางเยี่ยมอินเดียอย่างเป็นทางการเมื่อวันที่ 4-5 เมษายน 2011 ตามคำเชิญของมันโมหัน สิงห์ นายกรัฐมนตรีในขณะนั้น ซึ่งผู้นำของทั้งสองรัฐเห็นสมควรที่จะเพิ่มพูนความสัมพันธ์ทางวัฒนธรรมและฟื้นฟูการแลกเปลี่ยนสินค้าและบริการรวมถึงเศรษฐกิจในระดับทวิภาคีและระดับภูมิภาค ผ่าน อาเซียน-อินเดีย (ASEAN-India), BIMSTEC และ MGC นอกจากนี้ยังได้มีการตกลงในการเพิ่มการค้าระหว่างประเทศจากมูลค่าการค้าปี 2010 ที่ 6.7 พันล้านดอลลาร์สหรัฐ เป็นสองเท่าในปี 2014
อดีตนายกรัฐมนตรี ยิ่งลักษณ์ ชินวัตร เคยเดินทางเยี่ยมอินเดียอย่างเป็นทางการในเดือนมกราคม 2012 ในฐานะอาคันตุกะของรัฐเนื่องในวันสาธารณรัฐของอินเดีย ถือเป็นสัญลักษณ์สำคัญถึงความสัมพันธ์อันดีระกว่างของประเทศ ในการเดินทางเยี่ยมเยียนครั้งนั้นได้มีการลงนามในข้อตกลงทวิภาคี 6 ฉบับ หนึ่งในนั้นคือสนธิสัญญาว่าด้วยการส่งนักโทษข้ามแดน
อดีตนายกรัฐมนตรี ประยุทธ์ จันทร์โอชา เคยเดินทางเยี่ยมอินเดียอย่างเป็นทางการเมื่อวันที่ 16-18 มิถุนายน 2016 เข้าพบนายกรัฐมนตรีอินเดีย นเรนทระ โมที โดยมีการเพิ่มพูนข้อตกลงทางการค้า
ประเทศตรินิแดดและโตเบโกในโอลิมปิกฤดูร้อน 2016

ประเทศตรินิแดดและโตเบโก เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติตรินิแดดและโตเบโกได้ส่งทีมนักกีฬาที่ผ่านการคัดเลือกทั้งหมด 32 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 1 เหรียญทองแดง รวมทั้งหมด 0 เหรียญ
กรีฑา.
ผลการแข่งขัน
ปวยร์โตรีโกในโอลิมปิกฤดูร้อน 2016

ประเทศปวยร์โตรีโก เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปวยร์โตรีโกได้ส่งทีมนักกีฬาที่ผ่านการคัดเลือกทั้งหมด 40 คน เข้าร่วมแข่งขันใน 15 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน รวมทั้งหมด 1 เหรียญ
กรีฑา.
ผลการแข่งขัน
ประเทศโรมาเนียในโอลิมปิกฤดูร้อน 2016

ประเทศโรมาเนีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโรมาเนียได้ส่งทีมนักกีฬาที่ผ่านการคัดเลือกทั้งหมด 97 คน เข้าร่วมแข่งขันใน 14 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 1 เหรียญเงิน และ 2 เหรียญเงิน รวมทั้งหมด 4 เหรียญ
กรีฑา.
ผลการแข่งขัน
ประเทศไนจีเรียในโอลิมปิกฤดูร้อน 2016

ประเทศไนจีเรีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติไนจีเรียได้ส่งทีมนักกีฬาที่ผ่านการคัดเลือกทั้งหมด 77 คน เข้าร่วมแข่งขันใน 10 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
กรีฑา.
ผลการแข่งขัน
ธานี วีระเดชะ

พันตำรวจเอก ธานี วีระเดชะ เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย สังกัดพรรคชาติไทย จากการเลือกตั้ง พ.ศ. 2522 เป็นอดีตผู้กำกับการตำรวจภูธรจังหวัดเชียงใหม่
ประวัติ.
พันตำรวจเอก ธานี วีระเดชะ เกิดเมื่อวันที่ 2 มีนาคม พ.ศ. 2459 เป็นชาวกรุงเทพมหานคร เป็นบุตรของ พันตำรวจเอก พระยากำจัดโสณฑทุจริต (บุญมี วีระเดชะ) อดีตผู้ว่าราชการจังหวัดพิจิตร และคุณหญิงถนอม กำจัดโสณฑทุจริต เป็นบุตรคนที่ 4 ในจำนวนพี่น้อง 8 คน ด้านครอบครัวสมรสกับนางจรุงศรี วีระเดชะ บุตรธิดา 3 คน ต่อมาสมรสกับนางสุวรรณี วีระเดชะ บุตรธิดา 3 คน
พันตำรวจเอก ธานี วีระเดชะ เข้ารับการศึกษาที่โรงเรียนวัดเบญจมพิตร ต่อมาสอบเข้าศึกษาที่โรงเรียนตำรวจนครบาลบางเขน และโรงเรียนนายร้อยตำรวจสามพราน
พันตำรวจเอก ธานี วีระเดชะ ถึงแก่กรรมด้วยโรคหัวใจ เมื่อวันที่ 30 มีนาคม พ.ศ. 2532 ขณะมีอายุ 73 ปี โดยมีงานพระราชทานเพลิงศพ ณ ฌาปนสถานกรมตำรวจ วัดตรีทศเทพวรวิหาร กรุงเทพมหานคร เมื่อวันพุธที่ 25 เมษายน พ.ศ. 2533
การทำงาน.
ราชการตำรวจ.
พันตำรวจเอก ธานี วีระเดชะ รับราชการตำรวจครั้งแรกเป็นพลตำรวจประจำสถานีตำรวจนครบาลบางรัก ต่อมาจึงสอบเข้าโรงเรียนนายร้อยฯ และจบออกมาเป็นนายตำรวจสัญญาบัตร ปฏิบัติหน้าที่ในจังหวัดเชียงใหม่ ตั้งแต่ปี พ.ศ. 2500 เคยเป็นผู้กำกับการหลายพื้นที่ อาทิ สภ.สารภี สภ.แม่ปิง (อำเภอเมืองเชียงใหม่) สภ.สันกำแพง สภ.ฝาง เป็นรองผู้กำกับการตำรวจภูธรจังหวัดเชียงใหม่ และตำแหน่งสูงสุด คือ ผู้กำกับการตำรวจภูธรจังหวัดเชียงใหม่ เมื่อปี พ.ศ. 2518 - พ.ศ. 2519 ในระหว่างปฏิบัติหน้าที่ พันตำรวจเอกธานี มีผลงานโดดเด่นหลายเรื่อง อาทิ การปราบปรามแก๊งอันธพาลในเมืองเชียงใหม่ การปราบปรามแก๊งวัยรุ่นที่ขว้างปาและทำร้ายผู้คนในเวลากลางคืนที่ถนนสายเชียงใหม่-สารภี การปราบปรามกลุ่มคนร้ายที่ดักขึงเส้นลวดปล้นชิงทรัพย์ผู้ขับขี่รถจักรยานยนต์ในเส้นทางเชียงใหม่-สันกำแพง การลดคดีฆ่าและคดีอุกฉกรรจ์ ที่ อ.ฝาง การปราบปรามการทุจริตเรื่องเงินทะเบียนยานพาหนะขณะเป็นรองผู้กำกับการตำรวจภูธรจังหวัดเชียงใหม่
งานการเมือง.
หลังเกษียณอายุราชการ พ.ต.อ.ธานี วีระเดชะ ได้ลงสมัครรับเลือกตั้ง ส.ส.ในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคชาติไทย และได้รับเลือกตั้งด้วยคะแนน 71,769 คะแนน สูงที่สุดเป็นลำดับที่ 3 ของประเทศไทย และได้คะแนนสูงกว่าปรีดา พัฒนถาบุตร สุรพันธ์ ชินวัตร ส.ส.เก่าในพื้นที่ และเป็นตำรวจคนแรกของจังหวัดเชียงใหม่ที่ได้รับเลือกตั้งเป็น ส.ส. 
ต่อมาในการเลือกตั้ง พ.ศ. 2526 พ.ต.อ.ธานี ลงสมัครรับเลือกตั้งในเขตเดิม แต่ไม่ได้รับเลือกตั้ง และ พ.ศ. 2529 พ.ต.อ.ธานี ย้ายไปลงสมัครในเขตเลือกตั้งที่ 2 ซึ่งเป็นพื้นที่อำเภอทางตอนเหนือของจังหวัดเชียงใหม่ อาทิ อำเภอฝาง อำเภอแม่อาย อำเภอแม่แตง แต่เนื่องจาก พ.ต.อ.ธานี เป็นที่รู้จักเฉพาะในเขตเมือง จึงทำให้ไม่ได้รับเลือก
ผู้ป่วยต้นปัญหา

ผู้ป่วยต้นปัญหา  บ้างเรียก ผู้ป่วยหมายเลขศูนย์  เป็นผู้ป่วยโรคระบาดที่ลงบันทึกรายแรกในกลุ่มประชากร หรือผู้ป่วยที่ลงบันทึกรายแรกที่รวมอยู่ในการศึกษาด้านวิทยาการระบาด นอกจากนี้ยังหมายความถึงผู้ป่วยโรคหรือกลุ่มอาการรายแรก (ไม่จำเป็นต้องเป็นโรคติดต่อ) ที่มีอธิบายในวรรณกรรมทางการแพทย์ ทั้งนี้ ไม่จำเป็นว่าผู้ป่วยรายนั้นต้องเป็นผู้ป่วยรายแรกจริง ๆ ผู้ป่วยต้นปัญหาอาจได้รับสถานภาพกรณีศึกษา "คลาสสิก" ในวรรณกรรม เช่น ฟีเนียส เคจ ซึ่งเป็นบุคคลคนแรกที่ทราบว่าแสดงอาการบุคลิกภาพเปลี่ยนแปลงแน่นอนอันเป็นผลจากการบาดเจ็บของสมอง
อาโฮลด์

บริษัท รอยัล อาโฮลด์  เป็นอดีตบริษัทค้าปลีกสัญชาติดัตช์ มีสำนักงานใหญ่อยู่ที่เมืองซานดัม จังหวัดนอร์ทฮอลแลนด์ ประเทศเนเธอร์แลนด์ ต่อมาเมื่อปี ค.ศ. 2016 ควบรวมกับบริษัทเดอแลซกรุ๊ปของเบลเยียม ก่อตั้งเป็นบริษัทอาโฮลด์ เดอแลซ
ประวัติ.
บริษัทก่อตั้งขึ้นเมื่อ อัลเบิร์ต ฮายน์ เปิดร้านขายของชำในชื่ออัลเบิร์ต ฮายน์ขึ้นที่เมืองโอสต์ซาน ในจังหวัดนอร์ทฮอลแลนด์เมื่อปี ค.ศ. 1887 กิจการขยายใหญ่โตในช่วงครึ่งแรกของศตวรรษที่ 20 และจดทะเบียนเป็นบริษัทมหาชนเมื่อปี ค.ศ. 1948
จากนั้น อัลเบิร์ต และ แคร์ริต ยัน ฮายน์ ผู้บริหารรุ่นหลาน มีส่วนสำคัญในการขยายธุรกิจ นำเสนอวิธีการจับจ่ายซื้อสินค้าด้วยตัวเอง พัฒนาสินค้าในแบรนด์ของตัวเอง และยังส่งเสริมสินค้าประเภทอาหารกับท้องถิ่นอีกด้วยโดยการนำไวน์ เชอร์รี ผลไม้ต่างๆมาวางจำหน่ายในร้าน นอกจากนี้ยังเปลี่ยนวิถีชีวิตในด้านการบริโภคของลูกค้าด้วยการขายอาหารแบบแช่แข็ง อาหารสำเร็จรูป ทำให้ชาวดัตช์จำนวนมากหันมาซื้อตู้เย็นไว้ประจำบ้าน
เมื่อบริษัทขยายใหญ่ขึ้นจนกลายเป็นเครือข่ายร้านค้าปลีกที่ใหญ่ที่สุดในเนเธอร์แลนด์ ได้มีการขยายกิจการไปสู่ธุรกิจเครื่องดื่มแอลกอฮอล์ สุขภาพ และความงาม และได้ตั้งบริษัทโฮลดิงเมื่อปี ค.ศ. 1973 ในชื่อ อาโฮลด์ (Ahold) อันเป็นตัวย่อของคำว่าอัลเบิร์ต ฮายด์ โฮลดิง (Albert Heijn Holding)
ราวกลางทศวรรษที่ 1970 บริษัทเริ่มนำกิจการออกสู่ต่างประเทศ เข้าซื้อกิจการร้านค้าปลีกในสเปนและสหรัฐอเมริกา มีการว่าจ้างผู้บริหารที่ไม่ได้มาจากตระกูลฮายน์ จนได้คำนำหน้าบริษัทว่า "รอยัล" จากสมเด็จพระราชินีนาถเบียทริกซ์แห่งเนเธอร์แลนด์เมื่อปี ค.ศ. 1987 ในวาระครบรอบ 100 ปีของการก่อตั้งบริษัท
ช่วงต้นศตวรรษที่ 21 บริษัทอาโอลด์เผชิญกับวิกฤตความน่าเชื่อถือเมื่อมีการเปิดเผยว่าบริษัทลูกของอาโฮลด์มีการตกแต่งตัวเลขทางบัญชี โดยเฉพาะในสหรัฐอเมริกา กรณีความผิดปกติทางบัญชีทำให้บริษัทเสียค่าปรับมหาศาล จึงมีการจัดทำแผนฟื้นฟูกิจการ มีการประกาศขายธุรกิจในอเมริกาใต้และเอเชีย เหลือไว้เพียงธุรกิจที่ทำกำไรในยุโรปและสหรัฐอเมริกา ปรับปรุงสินค้าในแบรนด์ของตนเองและการบริการลูกค้า ได้มีการประกาศยุทธศาสตร์ความเข้มแข็ง 6 ด้าน ได้แก่ ให้ความสำคัญกับลุกค้าประจำ นำเสนอสินค้าที่หลากหลาย ขยายสาขาไปสู่ภูมิภาค เน้นความเรียบง่าย ค้าปลีกอย่างรับผิดชอบ และให้ความสำคัญกับบุคลากร
เมื่อวันที่ 24 มิถุนายน ค.ศ. 2015 บริษัทควบรวมกิจการกลุ่มเดอแลซ บริษัทค้าปลีกยักษ์ใหญ่จากประเทศเบลเยียม ก่อตั้งเป็นบริษัทใหม่ในชื่อ อาโฮลด์ เดอแลซ โดยมีสำนักงานใหญ่อยู่ที่เนเธอร์แลนด์
ราโบบังก์

ราโบบังก์ หรือสหกรณ์ราโบบังก์  เป็นบริษัทข้ามชาติสัญชาติดัตช์ที่ให้บริการด้านการเงิน มีสำนักงานใหญ่อยู่ที่ยูเทรกต์ ประเทศเนเธอร์แลนด์ เป็นผู้นำในด้านธนาคารเพื่อการอาหารและการเกษตรประกอบไปด้วยกลุ่มธนาคารท้องถิ่น 129 ธนาคาร (ค.ศ. 2013) สำนักงานกลาง และสำนักงานต่างประเทศอีกหลายแห่ง กลุ่มราโบบังก์เน้นการให้บริการกับสถาบันอาหารและเกษตรกรรมโดยเฉพาะ เป็นธนาคารที่ใหญ่เป็นอันดับสองของเนเธอร์แลนด์เมื่อวัดจากสินทรัพย์รวม
ก๊าซแทร์รา

ก๊าซแทร์รา  เป็นบริษัทข้ามชาติสัญชาติดัตช์ที่ดำเนินธุรกิจซื้อขายและจัดหาก๊าซธรรมชาติ มีสามหุ้นส่วนหลักคือ รอยัลดัตช์เชลล์ (ถือหุ้นร้อยละ 25) เอ็กซอนโมบิล (ถือหุ้นร้อยละ 25) และรัฐบาลเนเธอร์แลนด์ (ถือหุ้นร้อยละ 50) ก่อตั้งขึ้นเมื่อปี ค.ศ. 2005 หลังจากอดีตบริษัทก๊าซยูนิแยกบริษัท
ก่อนปี ค.ศ. 2005 บริษัทก๊าซยูนิได้รับอนุญาตให้ขายและจนส่งก๊าซธรรมชาติที่ค้นพบเจอในเนเธอร์แลนด์ แต่หลังจากที่ตลาดก๊าซยุโรปเปิดเสรีการขนส่ง การค้า และจัดหาก๊าซจะต้องถูกแยกเป็นบริษัทย่อยที่บริหารงานอิสระต่อกัน ทำให้ก๊าซยูนิต้องแยกเป็นบริษัทขนส่งหนึ่งแห่งโดยใช้ชื่อเดิม และบริษัทก๊าซแทร์รา ดูแลกิจการในส่วนที่เหลือ
ทฤษฎีดาร์วินทางสังคม

ทฤษฎีดาร์วินทางสังคม  เป็นทฤษฎีหนึ่งเกี่ยวกับสังคมซึ่งมีต้นกำเนิดที่สหราชอาณาจักร ทวีปอเมริกาเหนือ และยุโรปตะวันตกในช่วงคริสต์ทศวรรษ 1870 ซึ่งเป็นทฤษฎีที่นำแนวคิดเกี่ยวกับการคัดเลือกโดยธรรมชาติและการอยู่รอดของผู้เหมาะสมที่สุดมาประยุกต์ใช้ในด้านสังคมศาสตร์และการเมือง ผู้ที่นิยมทฤษฎีนี้มักเชื่อว่าผู้ที่แข็งแรงกว่าควรจะมีทรัพย์สมบัติและอำนาจมากขึ้น ส่วนผู้ที่อ่อนแอกว่าก็ควรจะมีทรัพย์สมบัติและอำนาจน้อยลง โดยกลุ่มผู้ที่นิยมทฤษฎีดาร์วินทางสังคมแต่ละกลุ่มจะมีมุมมองและความคิดเห็นที่แตกต่างกันเกี่ยวกับการพิจารณาว่าคนกลุ่มใดเป็นกลุ่มผู้ที่ "แข็งแรง" กว่า และคนกลุ่มใดเป็นกลุ่มผู้ที่ "อ่อนแอ" กว่า ทฤษฎีนี้มักถูกนำไปอ้างกันมากในหลายกลุ่มเพื่อสนับสนุนความเชื่อของกลุ่มตน เช่น ลัทธิอำนาจนิยม ลัทธิจักรวรรดินิยม ลัทธิฟาสซิสต์ ลัทธินาซี รวมถึงความขัดแย้งระหว่างกลุ่มชนชาติหรือชาติพันธุ์
อย่างไรก็ตาม ทฤษฎีนี้เริ่มเสื่อมความนิยมลงหลังจากสงครามโลกครั้งที่หนึ่งสิ้นสุดลง และเสื่อมความนิยมลงมากในช่วงปลายสงครามโลกครั้งที่สอง เนื่องจากเชื่อว่ามีความเกี่ยวข้องกับลัทธินาซีและไม่สมเหตุสมผลในทางวิทยาศาสตร์
แดดริก บอยาตา

อางกา แดดริก บอยาตา (เกิดวันที่ 28 พฤศจิกายน ค.ศ. 1990) เป็นนักฟุตบอลชาวเบลเยียม ผู้เล่นในตำแหน่งกองหลังให้กับสโมสร แฮร์ทา เบเอ็สเซ ในเยอรมนี และทีมชาติเบลเยียม
บอยาตาได้ลงเล่นฟุตบอลอาชีพครั้งแรกกับแมนเชสเตอร์ซิตีใน ค.ศ. 2010 และได้รับรางวัลผู้เล่นเยาวชนแห่งปีในฤดูกาล 2009–10 ต่อมาในฤดูกาล 2011–12 เขาถูกปล่อยยืมตัวให้กับโบลตันวอนเดอเรอส์ และในช่วงครึ่งแรกของฤดูกาล 2012–13 ก็ถูกปล่อยยืมตัวให้กับตเว็นเตอ ต่อมาใน ค.ศ. 2015 เขาย้ายไปเซลติกด้วยค่าตัว 1.5 ล้านปอนด์ และในวันที่ 19 พฤษภาคม ค.ศ. 2019 มีการรายงานว่า เขากำลังจะย้ายไปแฮร์ทา เบเอ็สเซ
บอยาตาได้เล่นให้กับทีมชาติเบลเยียมมาตั้งแต่ชุดเยาวชน เขาได้ลงเล่นให้กับทีมชาติชุดใหญ่ครั้งแรกใน ค.ศ. 2010 และมีส่วนช่วยให้ทีมชาติจบอันดับที่ 3 ในฟุตบอลโลก 2018
ทีมชาติ.
ชุดใหญ่.
ผู้จัดการทีมชาติเบลเยียม จอร์จ ลีเคนส์ ได้เลือกบอยาตาติดทีมชาติในการแข่งขันรอบคัดเลือกของฟุตบอลชิงแชมป์แห่งชาติยุโรป 2012 นัดที่พบกับคาซัคสถานและออสเตรียในช่วงปลาย ค.ศ. 2010 อย่างไรก็ตาม เขาไม่ได้ลงเล่นในนัดที่พบกับคาซัคสถาน แต่ได้ลงเล่นให้กับทีมชาติครั้งแรกในนัดที่พบกับออสเตรียเมื่อวันที่ 10 ตุลาคม ค.ศ. 2010 โดยเขาลงเล่นในช่วงครึ่งหลังแทนที่โตบี อัลเดอร์เวเริลด์ นัดนั้นจบลงด้วยผลเสมอ 4–4 ต่อมาในเดือนสิงหาคม ค.ศ. 2011 เขาติดทีมชาติในนัดกระชับมิตรที่จะพบกับสโลวีเนีย แต่สุดท้ายเขาก็ไม่ได้ลงเล่น 
บอยาตาถูกเรียกตัวติดทีมชาติเบลเยียมอีกครั้งในเดือนตุลาคม ค.ศ. 2015 สำหรับการแข่งขันรอบคัดเลือกของฟุตบอลชิงแชมป์แห่งชาติยุโรป 2016 นัดที่พบกับอันดอร์ราและอิสราเอล เขาไม่ได้ลงเล่นในสองนัดนี้เลย แต่ถูกเรียกติดทีมชาติอีกครั้งในนัดกระชับมิตรที่พบกับโปรตุเกสเมื่อวันที่ 29 มีนาคม ค.ศ. 2016 โดยในนัดนั้น เขาได้ลงเล่นในนาทีที่ 86 แทนที่เจสัน เดอนาเยอร์
ในเดือนพฤษภาคม ค.ศ. 2018 เขามีชื่อติดทีมชาติเบลเยียมชุดเบื้องต้น สำหรับการแข่งขันฟุตบอลโลก 2018 ที่ประเทศรัสเซีย ต่อมาในวันที่ 4 มิถุนายน ค.ศ. 2018 เขายังคงมีชื่อติดทีมชาติชุด 23 คนสุดท้าย ในการแข่งขันรอบสุดท้าย เขาได้ลงเล่นครบทุกนาทีตลอดสามนัดในรอบแบ่งกลุ่ม อย่างไรก็ตาม เขากลับไม่ได้ลงเล่นในรอบแพ้คัดออก ซึ่งสุดท้ายแล้วทีมจบอันดับที่ 3
 "ณ วันที่ 16 พฤศจิกายน 2019 "
เกียรติประวัติ.
แมนเชสเตอร์ซิตี
เซลติก
เบลเยียม
รางวัลส่วนตัว
เอสฮาเฟโฮลดิงส์

เอสฮาเฟโฮลดิงส์  เป็นบริษัทสัญชาติดัตช์ที่ดำเนินธุรกิจหลากหลาย ตั้งแต่การขนส่ง ค้าปลีก น้ำมัน อาหาร และบริการการเงิน ปัจจุบันมีพนักงานราว 60,000 คน มีสำนักงานใหญ่อยู่ที่เมืองยูเทรกต์ ประเทศเนเธอร์แลนด์
ประวัติ.
เมื่อวันที่ 1 เมษายน ค.ศ. 1896 พ่อค้าถ่านหินชาวดัตช์ 8 คนรวมตัวกันตั้งบริษัทค้าถ่านหิน (Steenkolen Handels-Vereniging ย่อเป็น SHV:เอสฮาเฟ) ขึ้นเพื่อตอบสนองการรวมตัวสมาคมถ่านหินไรน์-เวสต์ฟาเลินในเยอรมนี ต่อมาในปี ค.ศ. 1904 บริษัทได้เอกสิทธิ์ในการค้าขายถ่านหินจากเวสต์ฟาเลินสู่ประเทศเนเธอร์แลนด์ จากนั้นกิจการบริษัทดีขึ้นเรื่อยมา ได้ย้ายสำนักงานใหญ่จากรอตเทอร์ดามไปยูเทรกต์เพื่อใช้ประโยชน์จากการที่ยูเทรกต์เป็นจุดตัดเส้นทางรถไฟหลักของเนเธอร์แลนด์
เฟนเทเนอร์ ฟัน ฟลิสซิงเงิน ผู้อำนวยการบริษัทได้รับการแต่งตั้งให้เป็นผู้อำนวยการของคณะกรรมการถ่านหินแห่งชาติในช่วงสงครามโลกครั้งที่หนึ่ง ในช่วงนี้บริษัทเผชิญภาวะยากลำบากเพราะแม้เนเธอร์แลนด์จะมีนโยบายเป็นกลาง แต่ถ่านหินจากเวสต์ฟาเลินในเยอรมนีถูกส่งมาที่เนเธอร์แลนด์ไม่ได้เพราะต้องป้อนให้กับกองทัพเยอรมนีก่อน อย่างไรก็ตาม เอสฮาเฟได้ตั้งบริษัทโฮลดิงขึ้นเพื่อร่วมลงทุนในถ่านหินแอนทราไซต์ในเยอรมนี ถือเป็นบริษัทลงทุนบริษัทแรกภายใต้เอสฮาเฟ ซึ่งต่อมาได้ขยายไปสู่การลงทุนในบริษัทโฮโคเฟินส์และสายการบินเคแอลเอ็ม
ทศวรรษที่ 1920 เป็นช่วงเปลี่ยนผ่านอุตสาหกรรมของเนเธอร์แลนด์จากการใช้ถ่านหินมาเป็นการใช้น้ำมัน เนื่องจากน้ำมันช่วยประหยัดต้นทุนได้มาก เรือสินค้าและเครื่องจักรต่างๆเปลี่ยนมาใช้พลังงานน้ำมันแทน เอสฮาเฟจึงหันมาลงทุนในสถานีเก็บและจ่ายน้ำมัน
หลังสงครามโลกครั้งที่สอง เศรษฐกิจของทวีปยุโรปได้รับความเสียหายอย่างหนัก เช่นเดียวกับความต้องการถ่านหินก็ลดลงอย่างต่อเนื่อง เอสฮาเฟจึงหันมาลงทุนในการดำเนินเรือและกิจการค้าปลีกเพื่อประคองบริษัท ได้ตั้งห้างค้าปลีกแม็คโครขึ้น จนขยายเป็นบริษัทเทรดดิงที่ใหญ่ที่สุดในเนเธอร์แลนด์ในปี ค.ศ. 1995
อักโซโนเบิล

อักโซโนเบิล  เป็นบริษัทข้ามชาติสัญชาติดัตช์ที่ผลิตสีและสารเคลือบสำหรับลูกค้ารายย่อยและอุตสาหกรรม มีสำนักงานใหญ่อยู่ที่อัมสเตอร์ดัม ประเทศเนเธอร์แลนด์ ดำเนินธุรกิจในกว่า 150 ประเทศ มีพนักงานราว 46,000 คน มียอดขายในปี ค.ศ. 2016 ประมาณ 14.2 พันล้านยูโร จดทะเบียนในตลาดหลักทรัพย์ยูโรเน็กซต์อัมสเตอร์ดัม อักโซโนเบิลเป็นผู้ผลิตสีรายใหญ่เป็นอันดับสามของโลกเมื่อพิจารณาจากรายได้ เป็นรองเพียง Sherwin-Williams และ PPG Industries
ประวัติ.
อักโซโนเบิลมีประวัติการควบรวมกิจการและการขายกิจการมาอย่างยาวนาน บริษัทในปัจจุบันบางส่วนสามารถสืบย้อนกลับไปถึงบริษัทในคริสต์ศตวรรษที่ 17
โต๊ะกลมค้าปลีกยุโรป

โต๊ะกลมค้าปลีกยุโรป  เป็นองค์กรการค้าของยุโรปที่มีสมาชิกคือบริษัทค้าปลีกยักษ์ใหญ่ของแต่ละประเทศ รวมทั้งกลุ่มแล้วมีพนักงานทั้งหมด 2.3 ล้านคนและมียอดขายสูงถึง 400 พันล้านยูโร สำนักงานขององค์กรอยู่ที่กรุงบรัสเซลส์ ประเทศเบลเยียม
สมาชิก.
สมาชิกของโต๊ะกลมค้าปลีกยุโรปในเดือนมกราคม ค.ศ. 2017 มีดังนี้
ประเทศบรูไนในซีเกมส์ 2019

ประเทศบรูไนดารุสซาลาม เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 การแข่งขันครั้งนี้ประเทศบรูไนดารุสซาลามได้รับเหรียญรางวัล 2 เหรียญทอง 5 เหรียญเงิน 6 เหรียญทองแดง รวมทั้งหมด 13 เหรียญ 
สรุปเหรียญรางวัล.
<templatestyles src="Col-begin/styles.css"/>
ประเทศติมอร์-เลสเตในซีเกมส์ 2019

ประเทศติมอร์-เลสเต เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งติมอร์-เลสเตส่งนักกีฬาเข้าร่วมแข่งขันทั้งหมด 48 คน แข่งขันกีฬา 10 ชนิด การแข่งขันครั้งนี้ประเทศติมอร์-เลสเตได้รับเหรียญรางวัล 0 เหรียญทอง 2 เหรียญเงิน 5 เหรียญทองแดง รวมทั้งหมด 6 เหรียญ 
สรุปเหรียญรางวัล.
<templatestyles src="Col-begin/styles.css"/>
อาโฮลด์ เดอแลซ

บริษัท อาโฮลด์ เดอแลซ จำกัด  เป็นบริษัทสัญชาติดัตช์-เบลเยียมที่ดำเนินธุรกิจค้าปลีก ซูเปอร์มาร์เก็ต และการพาณิชย์อิเล็กทรอนิกส์ มีบริษัทในเครือ 21 บริษัทและพนักงานกว่า 375,000 คน มีร้านสาขากว่า 6,500 ร้านใน 11 ประเทศ จัดจำหน่ายสินค้าในรูปแบบซูเปอร์มาร์เก็ต ร้านสะดวกซื้อ ไฮเปอร์มาร์เก็ต ร้านของชำออนไลน์ ร้านยา และร้านเครื่องดื่มแอลกอฮอล์
สำนักงานใหญ่ของอาโฮลด์ เดอแลซตั้งอยู่ที่ซานดัม ประเทศเนเธอร์แลนด์ ดำเนินธุรกิจในเนเธอร์แลนด์ เบลเยียม เช็กเกีย กรีซ ลักเซมเบิร์ก โรมาเนีย เซอร์เบีย และสหรัฐ นอกจากนี้ยังร่วมทุนในประเทศอินโดนีเซียและโปรตุเกส
อาโฮลด์ เดอแลซ จดทะเบียนในตลาดหลักทรัพย์ยูโรเน็กซต์อัมสเตอร์ดัม และบรัสเซลส์
ประวัติ.
อาโฮลด์ เดอแลซ ก่อตั้งเมื่อเดือนกรกฎาคม ค.ศ. 2016 จากการรวมตัวกันของบริษัทอาโฮลด์ จากเนเธอร์แลนด์และบริษัทเดอแลซกรุ๊ป จากเบลเยียม บริษัทเดอแลซเป็นบริษัทค้าปลีกที่เริ่มดำเนินการมาตั้งแต่ปี ค.ศ. 1867 โดยพี่น้องตระกูลเดอแลซ ส่วนอาโฮลด์นั้นเริ่มกิจการในปี ค.ศ. 1887 เมื่ออัลเบิร์ต ฮายน์เปิดสาขาแรกในเนเธอร์แลนด์
ประเทศอินโดนีเซียในซีเกมส์ 2019

ประเทศอินโดนีเซีย เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งอินโดนีเซียส่งนักกีฬาเข้าร่วมแข่งขันทั้งหมด 837 คน แข่งขันกีฬา 56 ชนิด การแข่งขันครั้งนี้ประเทศอินโดนีเซียได้รับเหรียญรางวัล 73 เหรียญทอง 84 เหรียญเงิน 111 เหรียญทองแดง รวมทั้งหมด 268 เหรียญ 
สรุปเหรียญรางวัล.
<templatestyles src="Col-begin/styles.css"/>
ประเทศมาเลเซียในซีเกมส์ 2019

ประเทศมาเลเซีย เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งมาเลเซียส่งนักกีฬาเข้าร่วมแข่งขันทั้งหมด 773 คน แข่งขันกีฬา 52 ชนิด การแข่งขันครั้งนี้ประเทศมาเลเซียได้รับเหรียญรางวัล 56 เหรียญทอง 57 เหรียญเงิน 71 เหรียญทองแดง รวมทั้งหมด 184 เหรียญ 
สรุปเหรียญรางวัล.
<templatestyles src="Col-begin/styles.css"/>
ประเทศเวียดนามในซีเกมส์ 2019

ประเทศเวียดนาม เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งเวียดนามส่งนักกีฬาเข้าร่วมแข่งขันทั้งหมด 856 คน แข่งขันกีฬา 43 ชนิด การแข่งขันครั้งนี้ประเทศเวียดนามได้รับเหรียญรางวัล 98 เหรียญทอง 85 เหรียญเงิน 105 เหรียญทองแดง รวมทั้งหมด 288 เหรียญ 
สรุปเหรียญรางวัล.
<templatestyles src="Col-begin/styles.css"/>
ประเทศพม่าในซีเกมส์ 2019

ประเทศพม่า เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งพม่าส่งนักกีฬาเข้าร่วมแข่งขันทั้งหมด 952 คน แข่งขันกีฬา 31 ชนิด การแข่งขันครั้งนี้ประเทศพม่าได้รับเหรียญรางวัล 4 เหรียญทอง 18 เหรียญเงิน 51 เหรียญทองแดง รวมทั้งหมด 73 เหรียญ 
สรุปเหรียญรางวัล.
<templatestyles src="Col-begin/styles.css"/>
ยูโรเน็กซต์

ยูโรเน็กซต์  เป็นตลาดหลักทรัพย์ยุโรปที่มีสำนักงานทะเบียนอยู่ที่กรุงอัมสเตอร์ดัมและมีสำนักงานใหญ่อยู่ที่ลาเดฟ็องส์ มหานครปารีส ดำเนินกิจการตลาดหลักทรัพย์ในอัมสเตอร์ดัม บรัสเซลส์ ลอนดอน ลิสบอน ดับลิน ออสโล และปารีส มีบริษัทกว่า 1,500 แห่งจดทะเบียนในตลาดมูลค่ารวมกว่า 4.1 ล้านล้านยูโร (กรกฎาคม ค.ศ. 2019) จึงจัดได้ว่าเป็นตลาดซื้อขายหลักทรัพย์ที่ใหญ่ที่สุดในยุโรปภาคพื้นทวีป หลักทรัพย์ที่มีการซื้อขายได้แก่ หุ้น กองทุนรวม วอร์แรนต์ พันธบัตร อนุพันธ์ โภคภัณฑ์และดัชนี ตลอดจนแพลตฟอร์มแลกเปลี่ยนเงินตราระหว่างประเทศ
ประเทศฟิลิปปินส์ในซีเกมส์ 2019

ประเทศฟิลิปปินส์ เข้าร่วมแข่งขันซีเกมส์ 2019 (พ.ศ. 2562) ในฐานะเจ้าภาพจัดการแข่งขัน จัดขึ้นระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งฟิลิปปินส์ส่งนักกีฬาเข้าร่วมแข่งขันทั้งหมด 1,115 คน แข่งขันกีฬา 56 ชนิด การแข่งขันครั้งนี้ประเทศฟิลิปปินส์ได้รับเหรียญรางวัล 149 เหรียญทอง 117 เหรียญเงิน 121 เหรียญทองแดง รวมทั้งหมด 387 เหรียญ 
สรุปเหรียญรางวัล.
<templatestyles src="Col-begin/styles.css"/>
ประเทศสิงคโปร์ในซีเกมส์ 2019

ประเทศสิงคโปร์ เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งสิงคโปร์ส่งนักกีฬาเข้าร่วมแข่งขันทั้งหมด 666 คน แข่งขันกีฬา 48 ชนิด การแข่งขันครั้งนี้ประเทศสิงคโปร์ได้รับเหรียญรางวัล 53 เหรียญทอง 46 เหรียญเงิน 68 เหรียญทองแดง รวมทั้งหมด 167 เหรียญ 
สรุปเหรียญรางวัล.
<templatestyles src="Col-begin/styles.css"/>
ชุมพล มณีเนตร

ชุมพล มณีเนตร (11 กรกฎาคม พ.ศ. 2473 – พ.ศ. 2540) อดีตสมาชิกสภาผู้แทนราษฎรจังหวัดฉะเชิงเทรา 2 สมัย และหัวหน้าพรรคประชาธิปไตย
ประวัติ.
ชุมพล มณีเนตร เกิดเมื่อวันที่ 11 กรกฎาคม พ.ศ. 2473 ที่อำเภอพนมสารคาม จังหวัดฉะเชิงเทรา เข้าเรียนชั้นประถมที่โรงเรียนไพบูลย์ประชานุกูล ต่อมาได้เข้าทำงานในองค์การรับส่งสินค้าและพัสดุภัณฑ์ (ร.ส.พ.) ต่อมาได้ลาออกเพื่อลงสมัครรับเลือกตั้งและเป็นสมาชิกสภาผู้แทนราษฎร (ส.ส.) จังหวัดฉะเชิงเทราครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ ต่อมาในปี พ.ศ. 2517 ได้ลาออกจากพรรคประชาธิปัตย์มาจัดตั้งพรรคประชาธิปไตย เมื่อวันที่ 29 ตุลาคม พ.ศ. 2517 และดำรงตำแหน่งหัวหน้าพรรค และนำทีมส่งผู้สมัคร ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้เพียง 2 ที่นั่ง แต่นายชุมพล กลับไม่ได้รับเลือกตั้ง 
ในระหว่างนั้นเขาได้เดินทางไปยังฮ่องกง และถูกจับกุมในคดีค้ายาเสพติด
ต่อมาในปี พ.ศ. 2519 ได้ลงสมัครรับเลือกตั้งอีกครั้ง และได้รับเลือกตั้งเป็น ส.ส.ฉะเชิงเทรา เป็น ส.ส.คนเดียวของพรรคประชาธิปไตย แต่หลังจากนั้นไม่นานพรรคก็ถูกยุบไปตามคำสั่งของคณะปฏิรูปการปกครองแผ่นดิน ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ในปี พ.ศ. 2526 เขาได้จัดตั้งพรรคประชาธิปไตยขึ้นอีกครั้งหนึ่ง แต่ไม่ประสบความสำเร็จ และยุบพรรคไปในปี พ.ศ. 2529
สุนีรัตน์ เตลาน

สุนีรัตน์ เตลาน (23 กรกฎาคม พ.ศ. 2463 - 28 กุมภาพันธ์ พ.ศ. 2538) เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎร 3 สมัย จากการลงสมัครรับเลือกตั้งใน 3 จังหวัด คือ จังหวัดนครสวรรค์ จังหวัดระนอง และจังหวัดร้อยเอ็ด และเธอยังเป็นอดีตหัวหน้าพรรคแผ่นดินไทย ในระหว่างปี พ.ศ. 2517 - 2519
ประวัติ.
สุนีรัตน์ เตลาน เกิดเมื่อวันที่ 23 กรกฎาคม พ.ศ. 2463 มีพี่สาว 1 คน คือสุภา ยุธานหัส และน้องอีก 4 คน คือ ชยาภรณ์ ปิยะอุย, พันโท วรพงษ์ ปิยะอุย, นายสมพจน์ ปิยะอุย และท่านผู้หญิงชนัตถ์ ปิยะอุย ผู้ก่อตั้งโรงแรมดุสิตธานี กรุงเทพฯ เธอเป็นนักธุรกิจซึ่งเป็นเจ้าที่ดินและเศรษฐินีผู้มั่งคั่ง เคยเป็นเจ้าของโรงแรมรามาทาวเวอร์ นางสุนีย์รัตน์ เตลาน สมรสกับ นายบุญคลี ศรีปลั่ง
นางสุนีย์รัตน์ เรียนที่โรงเรียนชินหมิน และโรงเรียนมาแตร์เดอีวิทยาลัย
สุนีรัตน์ เตลาน เป็นนักการเมืองที่เคยได้รับเลือกตั้งเป็นสมาชิกสภาผู้แทนราษฎรถึง 3 จังหวัด คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 ที่จังหวัดนครสวรรค์ การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ที่จังหวัดระนอง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ‎ ที่จังหวัดร้อยเอ็ด ซึ่งในครั้งนั้นได้รับการกล่าวถึงว่าเป็นการเลือกตั้งที่ใช้เงินซื้อเสียงอย่างแพร่หลาย หรือที่รู้จักกันว่า โรคร้อยเอ็ด
ในเดือนพฤศจิกายน พ.ศ. 2517 นางสุนีรัตน์ ได้ก่อตั้งพรรคการเมืองขึ้น โดยใช้ชื่อว่า "พรรคแผ่นดินไทย" และดำรงตำแหน่งหัวหน้าพรรค นำทีมสมาชิกลงสมัครรับเลือกตั้งเป็นสมาชิกสภาผู้แทนราษฎร จนได้รับเลือกตั้ง 2 ที่นั่ง คือ นางสุนีรัตน์ เตลาน และนายมานิต อุทธิเสน จากจังหวัดศรีสะเกษ
นางสุนีรัตน์ เป็นหนึ่งในแกนนำผู้ก่อตั้งสมาคมมิตรภาพไทย-ลาว และดำรงตำแหน่งนายกสมาคมกิตติมศักดิ์เป็นคนแรกของสมาคม
นางสุนีรัตน์ มีบุตร 2 คน คนหนึ่งเป็นนักการเมืองและนักธุรกิจ คือ ธเนศ เตลาน สมาชิกสภาผู้แทนราษฎรไทย ชุดที่ 12 และ สมาชิกสภาผู้แทนราษฎรไทย ชุดที่ 15 สมรสกับ นางสาว นุชนารถ อมาตยกุล นาย ตรีทิพย์ เตลาน ประธานกรรมการ บริษัท เฮสโกฟู้ด สมรส กับ นางสาว วารุณี แสงศิรินาวิน นางสาวไทย พ.ศ. 2512
ในพิธีสวดพระอภิธรรม พ.ต.ท. ทักษิณ ชินวัตร และ พจมาน ดามาพงศ์ ได้เดินทางมาร่วมงาน
พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าโปรดกระหม่อมให้จัดงานพระราชทานเพลิงศพ ในวันที่ 28 กันยายน พ.ศ. 2538 ณ เมรุวัดธาตุทอง
รันด์สตัดโฮลดิง

รันด์สตัด โฮลดิง  เป็นบริษัทข้ามชาติสัญชาติดัตช์ในการให้คำปรึกษาการจัดการทรัพยากรมนุษย์ สำนักงานใหญ่ตั้งอยู่ที่ดีเมิน ในประเทศเนเธอร์แลนด์ ก่อตั้งขึ้นเมื่อปี ค.ศ. 1960 โดยฟริตส์ โกลด์ชเมดิง (และยังเป็นผู้ถือหุ้นรายใหญ่ที่สุด) มีการดำเนินงานใน 39 ประเทศ มีรายได้สุทธิ 518.8 พันล้านยูโรในปี ค.ศ. 2015 และพนักงาน 29,000 คนทั่วโลก มีสาขาทั้งหมด 4,473 สาขา จดทะเบียนในตลาดหลักทรัพย์ยูโรเน็กซต์อัมสเตอร์ดัม
โตมโตม

โตมโตม  เป็นบริษัทข้ามชาติสัญชาติดัตช์ผู้พัฒนาและผลิตอุปกรณ์อิเล็กทรอนิกส์สำหรับการระบุตำแหน่งและนำทาง ก่อตั้งขึ้นในปี ค.ศ. 1991 มีสำนักงานใหญ่อยู่ที่กรุงอัมสเตอร์ดัม ประเทศเนเธอร์แลนด์ เมื่อปี ค.ศ. 2004 บริษัทเปิดตัวอุปกรณ์นำทางโดยใช้สัญญาณดาวเทียม ปัจจุบัน (ค.ศ. 2018) มีพนักงาน 5,077 คน ดำเนินธุรกิจใน 29 ประเทศทั่วยุโรป เอเชียแปซิฟิก และอเมริกา
ฮันส์-โยอาคิม มาร์เซย์

ร้อยเอก ฮันส์-โยอาคิม วัลเทอร์ รูด็อล์ฟ ซีคฟรีท มาร์เซย์  เป็นนักบินรบและเสืออากาศเยอรมันแห่งลุฟท์วัฟเฟอในช่วงสงครามโลกครั้งที่สอง มีชื่อเสียงจากการต่อสู้เวหาในการทัพแอฟริกาเหนือและรูปแบบการดำเนินชีวิตแบบโบฮีเมียน เขาเป็นหนึ่งในนักบินรบที่ประสบความสำเร็จสูงสุดในช่วงสงครามและได้สมญา ดาราแห่งแอฟริกา  เขาอ้างสถิติยิงเครื่องบินเครือจักรภพอังกฤษตกจำนวน 151 ลำในแอฟริกาเหนือ โดยใช้เครื่องบินเม็สเซอร์ชมิท เบเอ็ฟ 109 ไม่เคยมีนักบินคนใดอ้างสถิติยิงเครื่องบินสัมพันธมิตรตกมากเท่าเขา
มาร์เซย์มีบิดาเป็นร้อยเอกในสงครามโลกครั้งที่หนึ่ง ย่ามีเชื้อสายอูว์เกอโนของฝรั่งเศส มาร์เซย์เข้ากองทัพอากาศเยอรมันใน ค.ศ. 1938 และจบการศึกษาขณะมีอายุ 20 ปีจากโรงเรียนนักบินรบในเวลาเดียวกับที่เริ่มยุทธการที่บริเตน ศึกครั้งแรกนี้เขายิงเครื่องข้าศึกตกได้เพียง 7 ลำ มาร์เซย์เป็นคนหน้าตาดีมีเสน่ห์และชอบสังคมกลางคืนมาก เป็นพวกชอบฟังดนตรีแจ๊สอเมริกันและเป็นเพลย์บอย จนบางครั้งเขาอ่อนเพลียเกินกว่าที่จะได้รับอนุญาตให้ขึ้นบินในตอนเช้า ในที่สุดเขาถูกลงโทษให้โอนย้ายไปสังกัด "ฝูงบินไล่ล่า 27"  ในแอฟริกาเหนือเมื่อเดือนเมษายน ค.ศ. 1941
ผู้บังคับบัญชาของเขาที่นี่อาจจะเห็นพรสวรรค์ที่ซ่อนเร้นในตัวหนุ่มรูปงาม จึงได้อบรมและชี้แนะมาร์เซย์อย่างใกล้ชิด ทักษะนักบินรบของมาร์เซย์พัฒนาขึ้นอย่างรวดเร็ว เขาก้าวขึ้นสู่จุดสูงสุดในวันที่ 1 กันยายน ค.ศ. 1942 เพียงวันเดียวเขายิงเครื่องบินข้าศึกตกไป 17 ลำ มาร์เซย์ได้รับกางเขนอัศวินแห่งกางเขนเหล็กประดับใบโอ๊กและดาบประดับเพชร ถือเป็นทหารที่อายุน้อยที่สุดที่ได้รับบำเหน็จความชอบชั้นสูงสุดของประเทศ มาร์เซย์ได้เลื่อนยศเป็นร้อยเอกในวันที่ 16 กันยายน 1942 ถือเป็นร้อยเอกที่อายุน้อยที่สุดในสามเหล่าทัพเยอรมัน อย่างไรก็ตาม ในวันที่ 30 กันยายนปีเดียวกัน มาร์เซย์เสียชีวิตในอุบัติเหตุเครื่องยนต์ขัดข้องทางการอากาศ เขาดีดตัวแต่สายรัดอกไปคล้องกับครีบหางเครื่องบิน เครื่องบินเขาตกและระเบิด มาร์เซย์เสียชีวิตในวัย 22 ปี รวมสถิติยิงเครื่องบินตกทั้งหมด 158 ลำตลอดวิชาชีพ
ก่อนหน้าอุบัติเหตุเสียชีวิตเพียงสองวัน มาร์เซย์ได้รับโทรศัพท์จากจอมพล แอร์วีน ร็อมเมิล ผู้บัญชาการกองทัพกลุ่มแอฟริกา ให้เดินทางไปกรุงเบอร์ลินด้วยกัน เนื่องจากฮิตเลอร์มีกำหนดการปราศรัยที่สนามกีฬาในวันที่ 30 กันยายน และต้องการให้ร็อมเมิลและมาร์เซย์เข้าร่วม แต่มาร์เซย์ปฏิเสธไป อ้างว่าที่แนวหน้าจำเป็นต้องมีเขาและได้ขอลาหยุดเป็นเวลาสามเดือนเริ่มตั้งแต่ตุลาคม เขาวางแผนจะลาออกจากกองทัพในวันคริสต์มาสและแต่งงานกับคู่หมั้น
เรือป้องกันชายฝั่งรัสเซียเจเนอรัลแอดมิรัลอะพรักซิน

เจเนอรัลแอดมิรัลอะพรักซิน (บางครั้งทับศัพท์ว่า "Apraxin") เป็นสมาชิกเรือป้องกันชายฝั่งชั้น"แอดมิรัลอูชาคอฟ"แห่งกองทัพเรือจักรวรรดิรัสเซีย มันได้รับการตั้งชื่อตามพลเรือเอกอาวุโส ฟิโอดอร์ มาตเวเยวิช อะพรักซิน ซึ่งเป็นผู้บัญชาการคนแรกของกองเรือบอลติกรัสเซีย มันเป็นหนึ่งในแปดเรือประจัญบานก่อนเดรดนอตรัสเซียที่ถูกเข้ายึดโดยกองทัพเรือจักรวรรดิญี่ปุ่นในช่วงสงครามรัสเซีย-ญี่ปุ่น ค.ศ. 1904–1905 ต่อมามันได้ประจำการในกองทัพเรือญี่ปุ่นในฐานะโอกิโนชิมะ (沖ノ島) จนกระทั่งถูกปลดระวางในปี ค.ศ. 1922
มันมีปืนเพียงสามกระบอกเท่านั้น (ป้อมปืนทางส่วนท้ายเรือกระบอกเดียว ดังที่แสดงในรูป) แทนที่จะเหมือนเรือพี่น้องของมัน ซึ่งติดตั้งปืนสี่กระบอก
ประจำการรัสเซีย.
ในเดือนพฤศจิกายน ค.ศ. 1899 ไม่นานหลังจากเข้าประจำการกับกองเรือบอลติก "เจเนอรัลแอดมิรัลอะพรักซิน"ได้แล่นเกยฝั่งบนเกาะฮอกแลนด์ในอ่าวฟินแลนด์ มันหวังเป็นอย่างยิ่งว่าจะได้รับการกู้เรือ เนื่องจากเหตุการณ์ที่คล้ายคลึงกันในปี ค.ศ. 1897 มีเรือประจัญบานของกองทัพเรือรัสเซียได้รับความเสียหายอีกลำ นั่นคือ"แกงกุต" พวกลูกเรือ"เจเนอรัลแอดมิรัลอะพรักซิน"ได้รับคำสั่งให้อยู่บนเรือเพื่อประคับประคองเรือให้ดีที่สุดเท่าที่จะทำได้เมื่ออ่าวแข็งตัวในช่วงฤดูหนาว
ตามคำแนะนำของผู้บุกเบิกวิทยุ เอ.เอฟ. โพพอฟ ลูกเรือของเรือได้จัดตั้งสถานีวิทยุบนเกาะเพื่อประคับประคองการสื่อสารกับสำนักงานใหญ่ของกองเรือที่โครนชตัดท์ (ผ่านสถานีที่คีมิ) ในเดือนมกราคม ค.ศ. 1900 หลังจากล่าช้าหลายสัปดาห์ ในขณะเดียวกัน พลเรือตรี ซิโนวี รอเชสทเวนสกี ได้รับมอบหมายให้เป็นผู้นำในการปฏิบัติการกู้เรือ ผลของการลงดินเป็นสิ่งที่พยายามชักลาก"เจเนอรัลแอดมิรัลอะพรักซิน"ให้เป็นอิสระไม่สามารถแก้ไขได้ รวมถึงตกอยู่ในอันตรายจากการอัปปาง และได้แทนที่วิธีของรอเชสทเวนสกีด้วยการจ้างบริษัทเหมืองแร่พลเรือนเพื่อเอาก้อนหินที่ยึด"เจเนอรัลแอดมิรัลอะพรักซิน"ออกด้วยระเบิดเล็ก ๆ ความช่วยเหลือในการกอบกู้คือเรือตัดน้ำแข็ง"ยิร์มาก" ในตอนแรกรอเชสทเวนสกีมีข้อสงสัยเกี่ยวกับประโยชน์ของ"ยิร์มาก" แต่มันได้พิสูจน์คุณค่าของมันในระหว่างปฏิบัติการ ซึ่งได้ข้อสรุปที่ประสบความสำเร็จในช่วงแรกของเดือนพฤษภาคม หลังจาก"เจเนอรัลแอดมิรัลอะพรักซิน"ได้เป็นอิสระ มันก็ถูกลากกลับไปที่โครนชตัดท์เพื่อทำการซ่อมแซมที่จำเป็น
ต่อมา "เจเนอรัลแอดมิรัลอะพรักซิน" และสองเรือพี่น้องของมัน "แอดมิรัลอูชาคอฟ" และ"แอดมิรัลเซเนียวิน" ได้รับการจัดชั้นใหม่ในฐานะเรือป้องกันชายฝั่ง
หมายเหตุ.
<templatestyles src="Reflist/styles.css" />
มาร์ก วอร์เนอร์

มาร์ก โรเบิร์ต วอร์เนอร์ (อังกฤษ:Mark Robet Warner) หรือ มาร์ก วอร์เนอร์ เกิดเมื่อวันที่ 15 ธันวาคม ค.ศ.1954 (พ.ศ.2497) ที่เมืองอินเดียนาโพลิส รัฐอินเดียนา สหรัฐอเมริกา เป็นนักการเมืองชาวอเมริกัน สังกัดพรรคเดโมแครต ปัจจุบันเป็นวุฒิสมาชิกสหรัฐฯ จากรัฐเวอร์จิเนีย โดยได้รับการเลือกตั้งครั้งแรกเมื่อปี 2008 โดยเขาสามารถชนะคู่แข่งจากพรรครีพับลิกัน คือ จิม กิลมอร์ อดีตผู้ว่าการรัฐเวอร์จิเนีย ด้วยคะแนนเสียง 65.0% ต่อ 33.7% และสามารถชนะการเลือกตั้งในสมัยที่ 2 ในปี 2014 ด้วยคะแนนเสียง 49.1% ต่อ 48.3% โดยก่อนหน้านั้นในการเลือกตั้งเมื่อปี 1996 เขาเคยลงสมัครชิงตำแหน่งวุฒิสมาชิกรัฐเวอร์เนีย โดยแข่งกับเจ้าของตำแหน่งในขณะนั้นคือ จอห์น วอร์เนอร์ จากพรรครีพับลิกัน แต่แพ้การเลือกตั้งด้วยคะแนนเสียง 47.4% ต่อ 52.5% 
ก่อนที่วอร์เนอร์จะได้รับการเลือกตั้งเป็นวุฒิสมาชิกนั้นเขาเคยดำรงตำแหน่งผู้ว่าการรัฐเวอร์เนีย คนที่ 69 ในช่วงปี 2002-2006 โดยรองผู้ว่าการรัฐในขณะนั้นคือ ทิม เคน ซึ่งปัจจุบันนั้น เคน ก็ได้รับการเลือกตั้งให้เป็นวุฒิสมาชิกจากรัฐเวอร์จิเนียด้วยเช่นกัน
ด้านขีวิตส่วนตัวสมรสกับ ลิซ่า คอลลิส เมื่อปีค.ศ.1989 (พ.ศ.2532) มีบุตร-ธิดาร่วมกัน 3 คน
ชมพูนุท พึ่งผล

ชมพูนุท พึ่งผล (ชื่อเล่น ส้มโอ เกิดเมื่อวันที่ 17 สิงหาคม 2540) เป็น นักแสดงและนางงามหญิงชาวไทยสังกัดช่อง 7 เอชดี ชนะการประกวดมิสแกรนด์พังงา 2019 และได้เข้าร่วมการประกวด มิสแกรนด์ไทยแลนด์ 2019 คว้า รองอันดับ 4 มิสแกรนด์ไทยแลนด์ 2019 พ่วงตำแหน่งมิสแกรนด์ไรส์ซิงสตาร์ในปี 2019 และได้เป็นเป็นตัวแทนประเทศไทยเข้าร่วมการประกวด มิสทัวริซึมอินเตอร์เนชันแนล 2019 และได้เข้ารอบ 10 คนสุดท้าย และยังได้ตำแหน่ง Miss South East Asia Tourism Ambassadress 2019
ประวัติ.
ชมพูนุท พึ่งผล เกิดเมื่อวันที่ 17 สิงหาคม 2540 เกิดและโตที่ จังหวัดพังงา จบการศึกษา คณะรัฐประศาสนศาสตร์ มหาวิทยาลัยราชภัฏภูเก็ต 
การประกวด.
ได้ข้าร่วมประกวด มิสแกรนด์สุราษฎร์ธานี ได้รับตำแหน่ง "รองชนะเลิศอันดับที่ 1" หลังจากนั้นได้เข้าร่วมประกวด มิสแกรนด์พังงา ได้รับตำแหน่ง "ชนะเลิศ" และได้เป็นตัวแทนจังหวัดพังงาในการประกวด มิสแกรนด์ไทยแลนด์ 2019 และคว้า รองอันดับ 4 มิสแกรนด์ไทยแลนด์ 2019 ยังได้รับตำแหน่งอื่นๆ จากการประกวดครั้งนี้อีกได้แก่ มิสแกรนด์พังงา, มิสแกรนด์ไรซิ่งสตาร์ และได้เป็นตัวแทนประเทศไทยไปประกวด มิสทัวริซึมอินเตอร์เนชันแนล 2019 ที่ มาเลเซีย ได้ตำแหน่ง Miss Southeast Asia Tourism Ambassadress 2019.
Terminologia Anatomica

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Terminologia Anatomica (TA) เป็นมาตรฐานสากลของศัพทวิทยาทางกายวิภาคศาสตร์มนุษย์ ได้รับการพัฒนาขึ้นโดยสหพันธ์คณะกรรมการด้านศัพทวิทยาทางกายวิภาคศาสตร์ (FCAT) และสหพันธ์ระหว่างประเทศสมาคมนักกายวิภาคศาสตร์ (IFAA) และถูกเผยแพร่ในปี พ.ศ. 2541 โดยถูกใช้แทนที่มาตรฐาน "Nomina Anatomica" ที่เคยใช้มาก่อนหน้า "Terminologia Anatomica" ประกอบด้วยศัพทวิทยาของโครงสร้างทางกายวิภาคศาสตร์ประมาณ 7,500 มหกายวิภาคศาสตร์ของมนุษย์ ต่อมาในเดือนเมษายน พ.ศ. 2554 "Terminologia Anatomica" ถูกเผยแพร่ทางออนไลน์ โดยสหพันธ์คณะกรรมการระหว่างประเทศด้านศัพทวิทยาทางกายวิภาคศาสตร์ (FICAT) ซึ่งเป็นองค์กรที่เข้ารับหน้าที่สืบต่อจาก FCAT
ประเภทของโครงสร้างทางกายวิภาคศาสตร์.
"TA" แบ่งโครงสร้างทางกายวิภาคศาสตร์ออกเป็นประเภทหลัก (มาตรฐานภาษาละตินเป็นข้อความในวงเล็บ) ดังนี้
แบบจำลองพื้นฐานของกายวิภาคศาสตร์

แบบจำลองพื้นฐานของกายวิภาคศาสตร์  เป็นภววิทยาอ้างอิงสำหรับโดเมนของกายวิภาคศาสตร์มนุษย์ โดยเป็นสัญลักษณํแทนของแบบบัญญัติ โครงสร้างทางลักษณะของสิ่งมีชีวิต ซึ่งภววิทยาเชิงโครงสร้างของเอกลักษณ์และความสัมพันธ์ทางกายวิภาคศาสตร์ มาจากการจัดระบบเชิงกายภาพของสิ่งมีชีวิตที่ทุกระดับที่สำคัญของกรานูลาริตี
FMA ถูกพัฒนาและปรับปรุงโดยกลุ่มงานสนเทศศาสตร์ด้านโครงสร้าง (Structural Informatics Group) ที่มหาวิทยาลัยวอชิงตัน
คำอธิบาย.
ภววิทยา FMA ประกอบด้วยประมาณ 75,000 ขั้นและศัพท์มากกว่า 120,000 คำ โดยมีกรณีตัวอย่างความสัมพันธ์มากกว่า 2.1 ล้านจากความสัมพันธ์ 168 ประเภท
ทวีพร พริ้งจำรัส

เฌอลินณ์ พิบูลชัยสิโรธร (ชื่อเกิด : ทวีพร พริ้งจำรัส)(ชื่อเล่น: อุ้ม) เป็นนางงามและนักแสดงชาวไทย ผู้ชนะการประกวดมิสแกรนด์จันทบุรี 2017 และได้เข้าร่วมการประกวด มิสแกรนด์ไทยแลนด์ 2017 คว้ารองอันดับ 3 มิสแกรนด์ไทยแลนด์ 2017 พ่วงตำแหน่งขวัญใจเชียงใหม่ และ ชนะเลิศชุดประจำชาติยอดเยี่ยม และได้เป็นตัวแทนประเทศไทยเข้าร่วมการประกวดมิสยูไนเต็ดคอนติเนนท์ 2017 ณ ประเทศเอกวาดอร์ได้รองอันดับ 3 ต่อมาเธอได้ชนะเลิศในการประกวดมิสแกรนด์ชุมพร 2023 และได้เป็นมิสแกรนด์ไทยแลนด์ 2023 ซึ่งเธอได้คว้ารองอันดับ 5 จากการประกวด มิสแกรนด์อินเตอร์เนชันแนล 2023 ที่นครโฮจิมินห์ ประเทศเวียดนาม
ประวัติ.
เฌอลินณ์ พิบูลชัยสิโรธร เกิดเมื่อวันที่ 17 มีนาคม 2539 ภูมิลำเนาเป็นคนจังหวัดเพชรบุรี จบการศึกษาระดับปริญญาตรี คณะวิทยาการจัดการ สาขาบริหารธุรกิจ แขนงวิชาการบริหารทรัพยากรมนุษย์ จากมหาวิทยาลัยราชภัฏสวนสุนันทา ซึ่งในปี 2017 เฌอลินณ์ พิบูลชัยสิโรธร กลายเป็นที่รู้จักจากการที่เธอสวมใส่ชุดทุเรียน ซึ่งเป็นชุดประจำจังหวัดของมิสแกรนด์จันทบุรี จนสามารถคว้ารางวัลชุดประจำชาติยอดเยี่ยมจากเวทีมิสแกรนด์ไทยแลนด์และเวทีระดับอินเตอร์อย่างมิสยูไนเต็ดคอนติเนนท์ ชุดทุเรียนทำให้เธอกลายเป็นที่รู้จักอย่างกว้างขวาง จนได้ฉายาว่า “มิสทุเรียน“ และในปี 2023 เฌอลินณ์ ได้กลับมาประกวดบนเวทีมิสแกรนด์ไทยแลนด์อีกครั้ง จนกลายเป็นที่รู้จักในนามมิสแกรนด์ไทยแลนด์ 2023 
โดย เฌอลินณ์ พิบูลชัยสิโรธร ได้กลายเป็นนางงามคนแรกในประวัติศาสตร์มิสแกรนด์ไทยแลนด์ ที่ได้เข้าร่วมทีมมิสแกรนด์ไทยแลนด์ถึงสองครั้ง โดยได้เข้าร่วมทีมครั้งแรกเมื่อปี 2017 ในฐานะรองชนะเลิศอันดับ 3 และได้เข้าร่วมทีมอีกครั้งเมื่อปี 2023 ในฐานะผู้ชนะเลิศมิสแกรนด์ไทยแลนด์ 2023 
ปัจจุบัน เฌอลินณ์ พิบูลชัยสิโรธร ได้เปิดแบรนด์และเป็นเจ้าของแบรนด์เสื้อผ้าเครื่องแต่งกาย โดยใช้ชื่อแบรนด์ว่า Babe Brand
การประกวด.
มิสแกรนด์ไทยแลนด์ 2017.
เฌอลินณ์ ได้เป็นตัวแทนมิสแกรนด์จันทบุรีเข้าประกวดมิสแกรนด์ไทยแลนด์ 2017 ได้รับรางวัลรองชนะเลิศอันดับ 3 รางวัลมิสแกรนด์ขวัญใจเชียงใหม่ และรางวัลชุดประจำชาติยอดเยี่ยม และได้เป็นตัวแทนประเทศไทยไปประกวดมิสยูไนเต็ดคอนติเนนท์ 2017 
มิสยูไนเต็ดคอนติเนนท์ 2017.
ในปี 2017 เฌอลินณ์ เป็นตัวแทนประเทศไทยในการไปประกวดมิสยูไนเต็ดคอนติเนนท์ (Miss United Continents) ได้รับรางวัลรองชนะเลิศอันดับ 3 รางวัลชุดประจำชาติยอดเยี่ยม (Best national costume) และรางวัลขวัญใจช่างภาพ (Miss Photogenic)
มิสยูนิเวิร์สไทยแลนด์ 2020.
ในปี พ.ศ. 2563 เฌอลินณ์ ได้เข้าร่วมการประกวดมิสยูนิเวิร์สไทยแลนด์ 2020 และผ่านเข้ารอบ 10 คนสุดท้าย
มิสแกรนด์ไทยแลนด์ 2023.
เฌอลินณ์ ได้เป็นตัวแทนมิสแกรนด์ชุมพรเข้าร่วมการประกวดมิสแกรนด์ไทยแลนด์ 2023 โดยได้รับรางวัลชนะเลิศ ได้เป็นมิสแกรนด์ไทยแลนด์ 2023 และได้เป็นตัวแทนประเทศไทยไปประกวดมิสแกรนด์อินเตอร์เนชันแนล 2023 ณ นครโฮจิมินห์ ประเทศเวียดนาม
มิสแกรนด์อินเตอร์เนชันแนล 2023.
เฌอลินณ์ ได้เป็นตัวแทนประเทศไทยไปประกวดมิสแกรนด์อินเตอร์เนชันแนล 2023 ณ นครโฮจิมินห์ ประเทศเวียดนาม โดยได้รับรางวัลชนะเลิศอันดับ 5 และได้เข้าเป็นส่วนหนึ่งในทีม Miss Grand International 2023
จอร์จ เฟรนด์

จอร์จ แอนดรูว์ จอร์แดน เฟรนด์ (เกิดวันที่ 19 ตุลาคม ค.ศ. 1987) เป็นนักฟุตบอลชาวอังกฤษ ผู้เล่นในตำแหน่งแบ็กซ้ายให้กับเบอร์มิงแฮม ซิตีในอีเอฟแอลแชมเปียนชิป
ในฤดูกาล 2012–13 เฟรนด์ได้รับรางวัลผู้เล่นยอดเยี่ยมของผู้เล่นมิดเดิลส์เบรอ และในฤดูกาลถัดมา เฟรนด์ชนะรางวัลนี้อีกครั้งและยังได้รับรางวัลผู้เล่นยอดเยี่ยมแห่งฤดูกาลด้วย เฟรนด์เคยติดทีมยอดเยี่ยมของพีเอฟเอ แชมเปียนชิป สองปีติดต่อกัน ในฤดูกาล 2014–15 และ 2015–16
เกียรติประวัติ.
เอ็กซิเตอร์ซิตี
มิดเดิลส์เบรอ
รางวัลส่วนตัว
เดล ฟราย

เดล โจนาทาน ฟราย  เป็นนักฟุตบอลชาวอังกฤษ ผู้เล่นในตำแหน่งเซ็นเตอร์แบ็กให้กับมิดเดิลส์เบรอในอีเอฟแอลแชมเปียนชิป เขาเคยลงเล่นให้กับทีมชาติอังกฤษรุ่นอายุไม่เกิน 17, 18, 19, 20 และ 21 ปี อีกทั้งยังเคยพาทีมชาติชนะเลิศ ฟุตบอลชิงแชมป์แห่งชาติยุโรปรุ่นอายุไม่เกิน 17 ปีใน ค.ศ. 2014, ฟุตบอลโลกเยาวชนอายุไม่เกิน 20 ปีใน ค.ศ. 2017 และตูลูนรุ่นอายุไม่เกิน 21 ปีใน ค.ศ. 2018 ทำให้เขามีชื่อติดทีมยอดเยี่ยมของตูลูน 2018
 "ณ วันที่ 11 กุมภาพันธ์ 2020"
เกียรติประวัติ.
มิดเดิลส์เบรอ
อังกฤษ อายุไม่เกิน 17 ปี
อังกฤษ อายุไม่เกิน 20 ปี
อังกฤษ อายุไม่เกิน 21 ปี
รางวัลส่วนตัว
ไอติมผัด

ไอศกรีมผัด หรือ ไอติมผัด  เป็นขนมหวานเย็น มีวัตถุดิบเป็นนม, ครีม และน้ำตาล หรือของอื่น ๆ มาใส่ลงในกระทะเย็นอุณหภูมิ -20 องศาเซลเซียลเป็นต้น สับวัตถุดิบให้ละเอียด จากนั้นเมื่อวัตถุดิบเหลวแล้ว จึงนำมาทาบลงกับกระทะเย็นแล้วใช้อุปกรณ์ม้วนให้เป็นทรงกระบอกคล้ายเป็นแท่ง เป็นอันเสร็จ ซึ่งสามารถใส่ครีม, ไอศกรีมขนาดย่อม หรือเจลาโต ก็ได้ แล้วจึงนำไอศกรีมแท่งไปใส่ในถ้วย ตกแต่งด้วยเครื่องโรยหน้า โดยใช้วิธีรับประทานด้วยช้อน
ภูมิหลัง.
ของหวานเย็นชนิดมีที่มาจากประเทศไทย เป็นอาหารข้างทาง ก่อนที่จะกระจายไปยังประเทศเพื่อนบ้าน แล้วจึงเป็นที่นิยมในช่วงปี พ.ศ. 2555 โดยในปี พ.ศ. 2558 มีการนำเข้าของหวานเย็นนี้มายังสหรัฐได้เป็นที่รู้จักในชื่อว่า ไอศกรีมม้วน มีการนำสูตรการทำไอศกรีมผัดขึ้นไปไว้ในอินเทอร์เน็ต บางวีดิทัศน์ได้รับความนิยมอย่างมากจนติดอันดับสูงสุด ของหวานเย็นชนิดนี้เป็นที่นิยมในหมู่เด็กและผู้ใหญ่อย่างมาก จนต้องรอซื้อไอศกรีมผัดนานเป็นชั่วโมงในนิวยอร์กและบอสตัน
วัตถุดิบ.
วัตถุดิบส่วนมากจะเป็นของเหลว นิยมใช้ผลิตภัณฑ์จากนม เช่น นมถั่วเหลือง ซึ่งมักจะมีรสชาติพื้นฐานเป็นวานิลลา, ช็อกโกแลต, กาแฟ และสตรอว์เบอร์รี โดยจะมีของตกแต่งตามที่ต้องการ อาจจะเป็นคุกกี้, ผลไม้, ช็อกโกแลต และบราวนี สามารถเพิ่มรสชาติตามต้องการ เช่น การใส่สารให้ความหวานเพื่อเพิ่มรสชาติในไอศกรีมผัด
ประเสริฐ สุดบรรทัด

พันโท ประเสริฐ สุดบรรทัด เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดสระบุรี 4 สมัย
ประวัติ.
ประเสริฐ สุดบรรทัด เกิดเมื่อวันที่ 28 พฤศจิกายน พ.ศ. 2449 ที่ตำบลอุทัย อำเภออุทัย จังหวัดพระนครศรีอยุธยา มีบิดาชื่อ ผ่อง มารดาชื่อ บ่วง เขาเคยบวชเป็นเณรอยู่ที่วัดขุนทราย จนอายุได้ 16 ปี จึงเข้าไปเรียนที่โรงเรียนวัดราชาธิวาส จนจบชั้นมัธยมปีที่ 6 จึงได้บวชเป็นพระอยู่ถึง 3 พรรษา และสอบได้นักธรรมโท จากนั้นจึงออกไปเรียนโรงเรียนนายดาบ “รุ่นปี 2473” 
หลังจากจบการศึกษาแล้ว เขาได้เข้ารับราชการทหารไปประจำอยู่ที่จังหวัดลำปาง และได้สมรสกับ น.ส.พูนศรี เนตรงาม ชาวจังหวัดลำพูน ภรรยานายประเสริฐ ได้รับเลือกตั้งเป็น สมาชิกสภาผู้แทนราษฎรไทย ชุดที่ 10
การทำงาน.
หลังปลดประจำการจากทหารในปี พ.ศ. 2475 ประเสริฐได้ย้ายมาอาศัยอยู่ที่กรุงเทพมหานคร และเปิดโรงเรียนราษฎร์ชื่อ "โรงเรียนประเสริฐวิทยา" ขึ้นในปีเดียวกันที่ป้อมปราบศัตรูพ่าย และได้เข้าเล่นการเมืองระดับท้องถิ่น เคยเป็นทั้งสมาชิกสภาเทศบาลนครกรุงเทพ และสมาชิกสภาจังหวัดพระนคร ช่วงเวลาใกล้เคียงกันนี้ เขาได้เข้าเรียนที่มหาวิทยาลัยวิชาธรรมศาสตร์และการเมือง แต่ยังเรียนไม่ทันจบก็ถูกเรียกตัวกลับเข้าเป็นทหารอีกครั้งเพื่อไปรบในสงครามอินโดจีนและสงครามมหาเอเชียบูรพา
ประเสริฐ ได้รับการเลื่อนยศทางทหารจากนายร้อยตรีจนได้เป็นนายร้อยเอก ในปี พ.ศ. 2487 ต่อมาในปี พ.ศ. 2488 เขาได้รับแต่งตั้งให้เป็นผู้บังคับการกรมทหารราบที่ 3 กองทัพภาคที่ 2 ซึ่งตั้งอยู่ที่จังหวัดสระบุรี จนกระทั่งเขาได้ลงสมัครรับเลือกตั้งเป็นครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 เมื่อวันที่ 6 มกราคม พ.ศ. 2489 และชนะได้เป็นผู้แทนราษฎร และได้เป็นเลขานุการรัฐมนตรีว่าการกระทรวงกลาโหม และได้รับเลือกตั้งอีกในครั้งต่อมาคือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และในคราวนี้เขาได้รับเลือกเป็นรองประธานสภาผู้แทนราษฎร และเป็นที่รู้จักจากการห้ามตำรวจไม่ให้จับสมาชิกกลางสภาซึ่งอธิบดีกรมตำรวจในขณะนั้นคือ พลตำรวจโท เผ่า ศรียานนท์ โดยเป็นการห้ามตำรวจไม่ให้จับกุม พันโท พโยม จุลานนท์ สมาชิกสภาผู้แทนราษฎรจังหวัดเพชรบุรี ณ ขณะนั้น
ในปี พ.ศ. 2492 จึงได้รับแต่งตั้งเป็นรัฐมนตรี และให้สั่งราชการกระทรวงคมนาคม ครั้นถึงวันที่ 16 มกราคม พ.ศ. 2493 ท่านก็ได้เป็นรัฐมนตรีช่วยว่าการกระทรวงคมนาคม รัฐบาลชุดที่มีจอมพล ป.พิบูลสงคราม เป็นนายกรัฐมนตรี
ในปี พ.ศ. 2495 มีการเลือกตั้งอีกครั้ง แต่ในครั้งนี้เขาได้ขัดแย้งกับพันเอก ประมาณ อดิเรกสาร จนถึงขั้นที่ย้ายมาลงสมัคร ส.ส.แข่งกัน และประเสริฐ แพ้ในการเลือกตั้งครั้งนั้น จึงได้ประกาศวางมือทางการเมือง จนถึงปี พ.ศ. 2511 จึงได้รับแต่งตั้งเป็นสมาชิกวุฒิสภา และสนับสนุนภรรยาคือ นางพูนศรี สุดบรรทัด ลงแข่งขันที่จังหวัดสระบุรี และก็สามารถชนะเอาที่นั่งคืนมาได้ ประเสริฐจึงกลับมาลงเลือกตั้งเองอีกครั้งในปี 2518 และก็ชนะได้เข้าสภาฯ
ถึงแก่อนิจกรรม.
พันโท ประเสริฐ สุดบรรทัด ได้ถึงแก่กรรมในวันที่ 3 สิงหาคม พ.ศ. 2523 และมีงานพระราชทานเพลิงศพ ณ ฌาปนสถาน วัดพระศรีมหาธาตุวรมหาวิหาร เขตบางเขน กรุงเทพมหานคร เมื่อวันที่ 16 พฤศจิกายน พ.ศ. 2523
นาแซร์ ชาดลี

นาแซร์ ชาดลี (เกิดวันที่ 2 สิงหาคม ค.ศ. 1989) เป็นนักฟุตบอลชาวเบลเยียม ผู้เล่นในตำแหน่งปีกให้กับอิสตันบูลบาชักเชฮีร์และทีมชาติเบลเยียม
ชาดลีเริ่มต้นอาชีพในเอร์สเตอดีวีซี กับสโมสร AGOVV Apeldoorn ต่อมาใน ค.ศ. 2010 เขาย้ายไปสโมสรบนลีกสูงสุดอย่างตเว็นเตอ ซึ่งเขาพาทีมชนะเลิศกาเอ็นเฟเบ เบเกอร์ ในฤดูกาลแรกที่เขาได้ลงเล่น ต่อมาใน ค.ศ. 2013 ชาดลีย้ายไปร่วมทอตนัมฮอตสเปอร์ และในอีกสามปีถัดมา ก็ได้เซ็นสัญญากับเวสต์บรอมมิชอัลเบียนด้วยค่าตัว 13 ล้านปอนด์
ชาดลีได้เล่นให้กับโมร็อกโกใน ค.ศ. 2010 เนื่องจากบิดาของเขามีเชื้อสายโมร็อกกัน อย่างไรก็ตาม เขาตัดสินใจย้ายไปเล่นให้กับทีมชาติเบลเยียมในปีถัดมา เขาได้ลงเล่นให้กับเบลเยียมกว่า 50 นัด และเป็นตัวแทนของชาติในการแข่งขันฟุตบอลโลกสองครั้ง ในปี 2014 และ 2018
 "ณ วันที่ 10 ตุลาคม 2019 "
เกียรติประวัติ.
ตเว็นเตอ
ทอตนัมฮอตสเปอร์
เบลเยียม
ขุนวิวรณ์สุขวิทยา (ห่วง โลหะวณิชย์)

ขุนวิวรณ์สุขวิทยา (ห่วง โลหะวณิชย์) เป็นอดีตรองประธานสภาผู้แทนราษฎรไทย 2 สมัย เป้นอดีตสมาชิกสภาผู้แทนราษฎรจังหวัดนครสวรรค์ และได้รับการยกย่องเป็นบุคคลสำคัญของจังหวัดนครสวรรค์ ในฐานะแพทย์ผู้เอื้อเฟื้อต่อสังคมมายาวนาน
ประวัติ.
ขุนวิวรณ์สุขวิทยา เดิมชื่อ ห่วง โลหะวณิชย์ เกิดเมื่อวันที่ 20 มิถุนายน พ.ศ. 2443 ที่ตำบลอำแพง อำเภอบ้านแพ้ว จังหวัดสมุทรสาคร บิดาชื่อ นายฮุ้น พาณิชย์ มารดาชื่อ นางเคลือบ มีอาชีพเป็นชาวนา มีพี่น้องร่วมบิดามารดา 5 คน สมรสกับฉวี วิวรณ์สุขวิทยา (สกุลเดิม : เปเรย์)
ขุนวิวรณ์สุขวิทยา เข้ารับการศึกษาที่โรงเรียนวัดสุนทรสถิตย์ อำเภอบ้านแพ้ว จากนั้นเข้าเรียนในโรงเรียนอมราบำรุงรักษ์ อำเภอเมืองสมุทรสาคร จนจบหลักสูตรประถม แล้วเข้าเรียนชั้นมัธยมศึกษาในโรงเรียนวัดนวลนรดิศ กรุงเทพมหานคร และเรียนต่อชั้นมัธยมศึกษาปีที่ 7 ที่โรงเรียนสวนกุหลาบวิทยาลัย ต่อด้วยเรียนแพทย์ในศิริราชพยาบาล จุฬาลงกรณ์มหาวิทยาลัย ได้รับปริญญาแพทยศาสตร์บัณฑิต พ.ศ. 2466 เมื่อทำงานแล้วเข้าเรียนนิติศาสตร์ในมหาวิทยาลัยธรรมศาสตร์และการเมือง ได้รับปริญญาธรรมศาสตรบัณฑิต เมื่อ พ.ศ. 2482
การทำงาน.
ขุนวิวรณ์สุขวิทยา เริ่มทำงานเป็นแพทย์หลังจากจบการศึกษาที่กรมสาธารณสุข เป็นแพทย์หลวงประจำท้องที่จังหวัดตาก ใน พ.ศ. 2469-2471 หลังจากนั้นก็ย้ายมาเป็นแพทย์สุขาภิบาลเมืองนครสวรรค์ และแพทย์เทศบาลเมืองนครสวรรค์ ใน พ.ศ. 2471-2480 ย้ายไปเป็นนายแพทย์โท ประจำสุขศาลากาฬสินธุ์ใน พ.ศ. 2481-2482 แล้วย้ายกลับมาดำรงตำแหน่งสาธารณสุขจังหวัดนครสวรรค์ จนลาออกจากราชการ เมื่อวันที่ 7 กันยายน พ.ศ. 2489 ในระหว่างรับราชการ ขุนวิวรณ์สุขวิทยาได้ทำประโยชน์ด้านสาธารณสุขหลายประการ เช่น การป้องกันโรคอหิวาต์ กาฬโรค สร้างโรงพยาบาลสุขาภิบาล เมื่อ พ.ศ. 2475 ซึ่งต่อมาโอนเป็นโรงพยาบาลนครสวรรค์สังกัดกรมการแพทย์ และต่อมาได้สร้างโรงพยาบาลใหม่เสร็จเมื่อวันที่ 5 กันยายน พ.ศ. 2512 ได้รับพระราชทานนามโรงพยาบาลว่า “โรงพยาบาลสวรรค์ประชารักษ์” 
หลังจากลาออกจากราชการ ใน พ.ศ. 2489 เขาได้รับเลือกเป็นเทศมนตรี 2 สมัย เป็นประธานสภาจังหวัดติดต่อกัน 14 ปี ได้รับเลือกเป็นสมาชิกสภาผู้แทนราษฎรจังหวัดนครสวรรค์ 2 สมัย เป็นรองประธานสภาผู้แทนราษฎรทั้งสองสมัย และเป็นประธานสภาเทศบาลเมืองนครสวรรค์
เลอันเดอร์ แด็นโดงเกอร์

เลอันเดอร์ แด็นโดงเกอร์ (เกิดวันที่ 15 เมษายน ค.ศ. 1995) เป็นนักฟุตบอลชาวเบลเยียม ผู้เล่นในตำแหน่งกองหลังหรือกองกลางตัวรับให้กับวุลเวอร์แฮมป์ตันวอนเดอเรอส์ในพรีเมียร์ลีก
แด็นโดงเกอร์ได้เข้าร่วมอันเดอร์เลคต์ใน ค.ศ. 2009 และได้ลงเล่นระดับอาชีพครั้งแรกในเดือนกรกฎาคม ค.ศ. 2013 เขาได้ลงเล่นให้กับอันเดอร์เลคต์ทั้งหมด 171 นัด ยิงได้ 11 ประตู และยังพาทีมชนะเลิศเบลเจียนซูเปอร์คัพและเบลเจียนเฟิสต์ดิวิชัน เอ เขาลงเล่นให้กับทีมชาติเบลเยียมครั้งแรกในเดือนมิถุนายน ค.ศ. 2015 และเป็นส่วนหนึ่งของทีมชาติที่จบอันดับที่สามในฟุตบอลโลก 2018
ทีมชาติ.
แด็นโดงเกอร์ถูกเรียกตัวติดทีมชาติเบลเยียมครั้งแรกในวันที่ 22 พฤษภาคม ค.ศ. 2015 โดยผู้จัดการทีมชาติอย่างมาร์ก วิลโมตส์ เขาได้ลงเล่นให้กับทีมชาติครั้งแรกเมื่อวันที่ 7 มิถุนายนในนัดกระชับมิตรที่ออกไปเยือนฝรั่งเศส เขาได้ลงเล่นในช่วงห้านาทีสุดท้าย แทนที่เจสัน เดอนาเยอร์ นัดนั้นเบลเยียมเอาชนะไปได้ 4–3
ในวันที่ 4 มิถุนายน ค.ศ. 2018 ผู้จัดการ โรเบร์โต มาร์ติเนซ ได้เรียกแด็นโดงเกอร์ติดทีมชาติในชุด 23 คนสุดท้าย สำหรับการลุยศึกฟุตบอลโลก 2018 ที่ประเทศรัสเซีย เขาได้ลงเล่นในฟุตบอลโลกครั้งแรกเมื่อวันที่ 29 มิถุนายน รอบแบ่งกลุ่มนัดสุดท้ายที่เอาชนะอังกฤษ 1–0 ที่สนามกีฬาคาลีนินกราด
 "ณ วันที่ 12 มีนาคม 2020"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 28 มิถุนายน 2018 "
เกียรติประวัติ.
อันเดอร์เลคต์
เบลเยียม
เพียรศักดิ์ นิสสัยสุข

เพียรศักดิ์ นิสสัยสุข เป็นอดีตสมาชิกสภาผู้แทนราษฎรจังหวัดสิงห์บุรี 5 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
ประวัติ.
เพียรศักดิ์ นิสสัยสุข เป็นนักการเมืองชาวสิงห์บุรี ได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งอย่างต่อเนื่อง 4 สมัยติดต่อกัน คือ ครั้งที่สองในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา ของจอมพล ป.พิบูลสงคราม ครั้งที่สามในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง เนื่องจากกระแสของจอมพล ป. ไม่ค่อยดีนัก สมาชิกส่วนใหญ่จึงไม่สังกัดพรรคการเมืองใด แต่เพียรศักดิ์ก็ได้เข้าร่วมรัฐบาลโดยสนับสนุน ถนอม กิตติขจร เป็นนายกรัฐมนตรี ต่อมาครั้งที่สี่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย นำโดยจอมพลถนอม กิตติขจร ซึ่งก่อตั้งในปี พ.ศ. 2511
เพียรศักดิ์ห่างหายไปจากการเมือง 2 สมัย และกลับมาร่วมจัดตั้งพรรคสังคมชาตินิยม และชนะการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม ของหม่อมราชวงศ์คึกฤทธิ์ ปราโมช
ในระหว่างดำรงตำแหน่งสมาชิกสภาผู้แทนราษฎรจังหวัดสิงห์บุรี เขาได้มีบทบาทในการริเริ่มผลักดันการจัดตั้งโรงเรียนหลายแห่ง อาทิ โรงเรียนทองเอนวิทยา โรงเรียนศรีศักดิ์สุวรรณวิทยา โรงเรียนบางระจันวิทยา เป็นต้น
กีฬาเอ็กซ์ตรีมในกีฬาแห่งชาติ ครั้งที่ 46

กีฬาเอ็กซ์ตรีมในกีฬาแห่งชาติ ครั้งที่ 46 แข่งขันระหว่างวันที่ 22–25 พฤศจิกายน พ.ศ. 2561 ณ สนามกีฬากลางจังหวัดเชียงราย มีรายการชิงเหรียญทั้งหมด 40 รายการ ประกอบไปด้วยเหรียญทอง 40 เหรียญ, เหรียญเงิน 40 เหรียญ และเหรียญทองแดง 40 เหรียญ รวมเหรียญทั้งหมด 120 เหรียญ พร้อมกับเกียรติบัตรจำนวน 160 ใบ มีนักกีฬาและเจ้าหน้าที่รวม 396 คน
      เชียงราย (เจ้าภาพ)
จังหวัดที่เข้าร่วม.
มีนักกีฬาเข้าร่วมแข่งทั้งหมด 76 ราย จาก 36 จังหวัดและ 1 เขตการปกครองพิเศษในกีฬาเอ็กซ์ตรีมในกีฬาแห่งชาติ ครั้งที่ 46:
<templatestyles src="Col-begin/styles.css"/>
ประเทศกานาในโอลิมปิกฤดูร้อน 2016

ประเทศกานา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติกานาได้ส่งทีมนักกีฬาที่ผ่านการคัดเลือกทั้งหมด 14 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศไอซ์แลนด์ในโอลิมปิกฤดูร้อน 2016

ประเทศไอซ์แลนด์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติไอซ์แลนด์ได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศอินโดนีเซียในโอลิมปิกฤดูร้อน 2016

ประเทศอินโดนีเซีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอินโดนีเซียได้ส่งทีมนักกีฬาที่ผ่านการคัดเลือกทั้งหมด 28 คน เข้าร่วมแข่งขันใน 7 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 2 เหรียญเงิน รวมทั้งหมด 3 เหรียญ
กรีฑา.
ผลการแข่งขัน